Teine stamplause, mida kõigiga kasutati, oli:"Ärge olge nii isekad!" Näiteks siis, kui mina sinna läksin, tahtsid kõik parajasti raha saada, sest nad olid juba põhimõtteliselt näljas, ja neile öeldi, et ei tohi olla nii isekad, sest kaks tüdrukut on parajasti  lahkumas ja esmatähtis on ju see, et nemad enne lahkumist vähemalt osa rahast kätte saaksid. Selle peale teised leebusid, need kaks tüdrukut läksid temaga rahalootuses Nimes'i kaasa - ja lõpuks lahkusid ühegi sendita. Kusjuures kunagi varem oli Ed teistele lubanud, et kui nad tööl käima hakkavad, saavad nad palka korra nädalas, mis farmis töötades on täielik absurd - enamus farmereid tahavad esmalt kraami müüki panna ja siis korraga maksta.